Peste 120 de migranţi au fost închişi într-un camion şi abandonaţi pe marginea unui drum.
126 de persoane au fost abandonate într-un container de transport, pe marginea unui drum, între două oraşe din Guatemala. Migranții au fost găsiți dimineaţa după ce oamenii din zonă au auzit ţipete care veneau dinspre camion.
Peste 100 dintre cei găsiţi în containere sunt haitieni. Ei încercau să fugă din ţara lovită de foamete şi sărăcie.Autorităţile locale cred că migranţii au fost închişi de către contrabandiştii ce primiseră bani pentru a-i duce în SUA, prin Mexic, conform BBC.Haitieni, nepalezi şi ghanezi fac parte din "transportul" contrabandiştilor."Am auzit ţipete, plânsete şi bătăi în uşile camionului. Le-am deschis şi am găsit înăuntru 126 de oameni fără acte", spun reprezentanţii poliţiei columbiene.Poliţiştii le-au oferit primul ajutor migranţilor şi i-au dus apoi la un adăpost condus de Institutul de migraţie. Institutul spune că oamenii au ajuns în America Centrală prin Honduras şi de acolo trebuiau să ajungă în Statele Unite.Cei 126 de oameni vor fi transportaţi înapoi la graniţa cu Honduras şi predaţi autorităţilor.Cu o zi în urmă doar, autorităţile mexicane au reţinut, aproape de graniţa cu SUA, 652 de migranţi, inclusiv 350 de copii, ce călătoreau ascunşi în trei camioane de refrigerare.